วางแผนภาษีดี เก็บเงินเพิ่ม ได้ไม่ยาก
25 พฤษภาคม 2566

วางแผนภาษีดี เก็บเงินเพิ่ม ได้ไม่ยาก
ในการดำเนินชีวิตประจำวันของแต่ละคน คงหลีกหนีไม่พ้นเรื่องภาษีต่างๆ ไม่ว่าจะเป็น.. 
ภาษีเงินได้บุคคลธรรมดาภาษีมูลค่าเพิ่ม (VAT)  
อากรแสตมป์ 
ภาษีธุรกิจเฉพาะ เป็นต้น
เราจึงต้องมีการเตรียมการวางแผนภาษี หรือ เตรียมการเพื่อเสียภาษีให้ถูกต้อง ในฐานะพลเมืองที่ดีและใช้สิทธิประโยชน์ทางภาษีต่างๆที่กฎหมายกำหนดไว้ไปใช้ลดหย่อนภาษีเงินได้ประจำปี เพื่อบรรเทาภาระภาษีให้น้อยลง ไม่ต้องเสียภาษีมากจนเกินไป รวมถึงไม่ต้องชำระภาษีเพิ่มหรือเสียเบี้ยปรับโดยใช่เหตุ 
และยิ่งถ้าเราวางแผนภาษีได้เป็นอย่างดี เงินที่ประหยัดได้นี้ ก็สามารถนำไปต่อยอดให้ออกดอกออกผล สร้างเงินกลับมาให้เราได้อีกต่อหนึ่งด้วย เช่น การลงทุนใน SSF/RMF เป็นต้น
การวางแผนภาษีที่ดี จึงควรเริ่มต้นจากการทำความเข้าใจรายละเอียดเรื่องภาษีเงินได้บุคคลธรรมดา และรู้จักใช้ประโยชน์จากสิทธิประโยชน์ทางภาษีให้คุ้มค่า สิ่งที่หลายๆ ท่านควรทราบเบื้องต้นสำหรับการวางแผนภาษีจะมีอะไรบ้างไปดูกันเลย
1. ต้องรู้ประเภทและค่าใช้จ่ายของเงินได้พึงประเมิน
ภาษีเงินได้บุคคลธรรมดา ถือเป็นภาษีทางตรงที่บุคคลธรรมดาอย่างเราต้องเสียภาษี โดยการคิดภาษีเงินได้บุคคลธรรมดาจะคำนวณดังนี้  ภาษีเงินได้บุคคลธรรมดา =เงินได้สุทธิ*อัตราภาษี
*เงินได้สุทธิ มาจาก เงินได้พึงประเมิน-ค่าใช้จ่าย-ค่าลดหย่อน-เงินบริจาค
*อัตราภาษี มาจาก อัตราก้าวหน้า 5-35% ของเงินได้สุทธิ
จะเห็นได้ว่า ยิ่งใช้สิทธิลดหย่อนภาษีมาก เงินได้สุทธิที่นำไปคำนวณภาษียิ่งลดลง ก็ทำให้เสียภาษีน้อยลงนั่นเอง
2. ต้องรู้ค่าลดหย่อน ช่วยลดภาษีได้เพิ่มขึ้น
การวางแผนเรื่องค่าลดหย่อนให้เป็นไปอย่างเหมาะสม จะช่วยให้รายได้สุทธิลดลงและเสียภาษีน้อยลง โดยค่าลดหย่อนแบ่งเป็น 3 ส่วน ดังนี้
- สิทธิลดหย่อนขั้นพื้นฐานของชีวิต เพื่อลดภาระค่าใช้จ่ายส่วนตัว เช่น ค่าดูแลพ่อแม่และบุตร เป็นต้น
- สิทธิลดหย่อนเพื่อการออมและลงทุน  เช่น กองทุนสำรองเลี้ยงชีพ กองทุนบำเหน็จ บำนาญข้าราชการ (กบข.) กองทุนการออมแห่งชาติ (กอช.) กองทุนรวมเพื่อการออม (SSF) กองทุนรวมเพื่อการเลี้ยงชีพ (RMF) และประกันชีวิต เป็นต้น
- สิทธิลดหย่อนเพื่อการบริจาคเงินให้องค์กรการกุศลหรือสนับสนุนการศึกษา
*รู้หรือไม่? ในแต่ละปีภาครัฐมีมาตรการกระตุ้นเศรษฐกิจด้วยการให้สิทธิประโยชน์ในการลดหย่อนภาษีเพิ่มเติมจากการใช้จ่าย การออมและการลงทุน ทุกท่านสามารถติดตามข่าวสารจากภาครัฐเพื่อไม่ให้พลาดโอกาสการใช้สิทธิลดหย่อนภาษีด้วยนะ
3. รู้วิธีการคำนวณภาษี
หลังจากที่นำรายได้ทั้งปี มาหักค่าใช้จ่ายตามประเภทรายได้ และหักค่าลดหย่อนต่าง ๆ แล้ว จากนั้นเราจึงจะนำเงินได้สุทธิมาคำนวณภาษีในอัตราก้าวหน้า
4. รู้ช่องทางการยื่นภาษี
ปัจจุบันเราสามารถยื่นแบบแสดงรายการผ่านทางอินเทอร์เน็ตได้ที่เว็บไซต์ของกรมสรรพากร ซึ่งจะช่วยเพิ่มความสะดวกสบายและความรวดเร็ว ในการยื่นภาษีได้อีกทางหนึ่ง
ลูกค้า KS สนใจลงทุนในกองทุนรวม สอบถามข้อมูลได้ที่ผู้จัดการเงินทุนบุคคลของท่าน
เปิดพอร์ตกองทุนรวมกับ KS ลงทุนได้หลากหลายบลจ. เปิดพอร์ตลงทุน >> https://ksecurities.co/open-account
#KS #หลักทรัพย์กสิกรไทย #กองทุน #ผลตอบแทน #หุ้นไทย #การลงทุนหลักทรัพย์ #FUND